הצוללות מסדרת דולפין

**דולפין** הוא שמה של סדרת צוללות דיזל ברשות חיל הים הישראלי. שלוש צוללות מדגם זה מהוות את עיקר צי הצוללות של החיל. מחירן כ-340 מיליון דולר כל אחת. הצוללות בסדרה הן **[[אח"י דולפין (1999)|אח"י דולפין]]**, **[[אח"י לויתן (1999)|אח"י לויתן]]** ו**[[אח"י תקומה (2000)|אח"י תקומה]]**.
הצוללות פותחו בישראל אך בנייתן נעשתה בגרמניה במימון גרמני וישראלי.

על פי הערכות הצוללות מותאמות לשיגור טילי שיוט שפותחו בישראל (על פי פרסומים שונים מדובר בטילי פופאי), אותם ניתן גם לחמש בראשי קרב גרעיניים לטווח של 1,500 ק"מ, ובכך מעניקות לישראל יכולת "מכה שנייה" גרעינית, למקרה שתותקף בנשק להשמדה המונית.

## היסטוריה
### ההיערכות לבניית הצוללות

ישראל וגרמניה דנו בבניית הצוללות מאז תחילת שנות ה-80, והן נבנו בגרמניה במידה רבה בגלל העדר אפשרות לבנות צוללות לא גרעיניות בארצות הברית. במהלך מלחמת המפרץ (1991), התברר כי חברות גרמניות מכרו לעיראק נשק רב, וסייעו לתוכנית הנשק הכימי של עיראק. כדי להרגיע את דעת הקהל בגרמניה ובישראל ולספק עבודה למספנות הגרמניות, החליט הקאנצלר הלמוט קוהל כי גרמניה תממן את עלות שתיים וחצי מהצוללות. ישראל נשאה בעלות חצי מהצוללת השלישית.

הצוללות מדגם ה"דולפין" נבנו במספנות הוואלדטסוורקה-דויטשה ורפט (HDW) בגרמניה, על בסיס התאמות שנעשו לצוללות מדגם 209 שפותח אף הוא במספנות. בצוללת קיים תא רטוב/יבש לשיגור צוללים בעת צלילה.

שלוש הצוללות נכנסו לפעילות בהדרגה בין 29 במרץ 1999 לבין 26 ביולי 2000.

### סדרת דולפין AIP

לאחר שנת 2000 חיל הים הזמין שלוש צוללות נוספות, מסדרת דולפין AIP. הצוללות החדשות הן בעלות מערכות טכנולוגיות חדישות יותר ואפשרות לשהייה ארוכה יותר מתחת למים עם מערכות הנעה לצוללות ללא תלות באוויר חיצון. שתיים מהן משרתות בחיל הים והשלישית בבנייה.

### סדרת דקר

ב- 20 בינואר 2022 חתמה ישראל על הסכם נוסף עם חברת טיסנקרופ הגרמנית לרכישת שלוש צוללות נוספות מסדרת דקר במחיר של כ-3 מיליארד אירו. צוללות אלה יחליפו את הצוללות המתיישנות מסדרת דולפין. לפי ההסכם, הצוללת הראשונה צפויה להגיע בתוך כ-9 שנים.

## פעילות
ב-30 ביוני 2009 פורסם כי לפחות צוללת אחת השתתפה בתמרון ימי שנערך בים סוף בשיתוף כלי שיט שונים של חיל הים.

ב-14 ביולי 2013 נטען שצוללת ישראלית מסדרת דולפין תקפה מחסן טילי יבשה-ים בלטקיה שבסוריה.

במחצית הראשונה של 2021 דווח על נוכחות של צוללת מסדרת דולפין בים סוף ובנמל אילת, לאחר שעברה בתעלת סואץ.

## ראו גם
* שייטת הצוללות

## לקריאה נוספת
* זאב אלמוג, **הכוח הימי המודרני של ישראל, שפותח לאחר [[מלחמת יום הכיפורים]]**, המכון לחקר מלחמות ישראל, 2018
*יורם בר-ים, **כלי שיט ישראליים בממד הרביעי**, הוצאת "עמותת דולפין"
* Jane's Information Group, 108th edition August 15, 2005, **Jane's Fighting Ships**

## קישורים חיצוניים

* הצוללת דולפין באתר המוקדש לשייטת הצוללות
* 
* צוללות "דולפין", באתר "עמותת דולפין"
* פרויקט הדולפין
* רותי רודנר, גל חדש – כתבת בכורה על צוללות ה"דולפין", "בין גלים" 174, יוני 1988, עמ' 4
* גילה נאומן ימיני,	[הדולפין - ד"ש מגרמניה'''](https://beingalim.files.wordpress.com/2021/02/1990-8-bg-181.pdf	'''צוללות), "בין גלים" 181 אוגוסט 1990, עמ' 11
* יובל קרני, "דולפין" – הרתעה למאה ה-21, "בין גלים", גיליון יובל חגיגי, אוקטובר 1998, עמ' 16
* אבי אובל, "צוללים קדימה", "בין גלים", גיליון 1, אוקטובר 2001, עמ' 48
*  
* רונן ברגמן ואחרים, מבצע שמשון - חימוש הצוללות הישראליות מתוצרת גרמניה בנשק גרעיני, דר שפיגל, 4 ביוני 2012 
* 
* 
* 
* 

* Dolphin-class Submarines: Israel’s Undersea Arsenal U.S. Naval Institute


## הערות שוליים

*
דולפין
קטגוריה:יחסים צבאיים גרמניה–ישראל
קטגוריה:דולפין בתרבות